
 KÖZMEGHALLGATÁS

Tájékoztató!

Magyarország helyi önkormányzatairól szóló 2011. évi CLXXXIX. törvény a következők szerint rendelkezik a közmeghallgatásról:
„54. § A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.”

A képviselő-testület évente legalább egyszer - előre meghirdetett - közmeghallgatást tart. A jogintézmény azt a célt szolgálja, hogy a választópolgárok e nyílt testületi ülésen közvetlenül intézhessenek kérdéseket a testülethez, javaslatokat tegyenek.
Meghívó!
Zalaerdőd Község Önkormányzatának Képviselő-testülete Tisztelettel meghívja Önt a
Faluházban

2013. december 21. napján (szombaton)

15.00 órakor megtartandó

KÖZMEGHALLGATÁSRA.

Napirend:

1.  Polgármester általános tájékoztatója

2. A helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek
Zalaerdőd, 2013. december 10.







Tisztelettel:









Bódis József








Polgármester
 J e g y z ő k ö n y v:
Készült: Zalaerdőd Község Önkormányzat Képviselő-testületének 2013. december 21. napon a Faluházban megtartott közmeghallgatásról. 

Jelen vannak:
Bódis József polgármester

Marácz István alpolgármester



Horváth Ferenc képviselő



Laczi Miklós képviselő



Molnár János képviselő



Pallér Edina jegyző



Arany Ottóné jkv-vezető

A lakosság részéről megjelent 35 fő.

A polgármester köszöntötte a közmeghallgatáson megjelent képviselő-testületi tagokat, a jegyzőt és a lakosság köréből megjelenteket.

A polgármester tájékoztatást adott arról, hogy a közmeghallgatás testületi ülés keretében történik, azon a testület tagjainak határozatképes számban meg kell jelennie, megállapította, hogy a képviselő-testület határozatképes. A polgármester megnyitotta a közmeghallgatást. 
Napirend:

1.  Polgármester általános tájékoztatója

2.  A helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek

1./ Napirend: Polgármester általános tájékoztatója

Bódis József polgármester: Köszöntöm a közmeghallgatáson megjelenteket. Jogszabály előírja, hogy minden évben legalább egyszer kötelező közmeghallgatást tartani, ahol beszámolunk a településen történt dolgokról. 
Idén is részt vettünk a START közmunkaprogramban 3 programmal összesen 18 fővel. Téli és egyéb értékteremtő programban 5 főt foglalkoztatunk 2 hónap időtartamban, mezőgazdasági utak programban 5 főt 10 hónapig, és mezőgazdaság programban 8 főt 8 hónap időtartamban foglalkoztattunk.  A foglalkoztatottak bérét és járulékait az állam 100 %-ban támogatja, mivel hátrányos kistérségben vagyunk és egész Sümeg kistérségében van ez a START közmunkaprogram. Kaptunk ebben a programban pénzt eszközökre, gépekre, ezeket be is szereztük. A nyáron lehetőség volt diákok foglalkoztatására is, összesen 11 diákot foglalkoztattunk. Ezen kívül az önkormányzatnak 1 fő főállású foglalkoztatottja van, a falugondnok.

Ismertetném a szociális ellátások alakulását.
/Előterjesztés ismertetése./

Bódis József polgármester: Az idei évben ismét lehetőség volt szociális célú tűzifa igénylésére. Önkormányzatunk maximálisan 60 m3 tűzifára adhatta be kérelmét, melyet be is adtunk. A Belügyminisztérium ezzel szemben 38 m3-t ítélt meg részünkre. Az állam erre 627.380,-Ft összegű vissza nem térítendő egyszeri támogatást hagyott jóvá az önkormányzatnak. Ennek a felhasználása 2014. február 15-ig lehetséges és 2014. március 31-ig el kell számolnunk ezzel a pénzzel. Az erdészettől megkaptuk, hogy mennyibe fog m3-e kerülni. Önkormányzatunknak ehhez az összeghez 48.260,-Ft önerőt kell hozzátennie. A fuvardíj 2.200,-Ft+ ÁFA/m3 lesz, ami bruttó 2.794,-Ft-ra jön ki m3-ként, ez szintén az önkormányzat költsége lesz. 

A BM rendelet alapján az önkormányzatnak rendeletben kell meghatároznia a támogatás felhasználását, a szociális rászorultság szabályait, és az igénylés részletes feltételeit. A támogatást szabályozó BM rendelet ír a szociális rászorultakról, hogy kikre is kell gondolni, azt írja, hogy a szociális rászorultság szempontjainak meghatározásakor előnyben kell részesíteni az aktív korúak ellátására, időskorúak járadékára, adósságcsökkentési támogatásra, vagy lakásfenntartási támogatásra jogosultakat, valamint a halmozottan hátrányos helyzetű gyermeket nevelő családokat. Szociális rendeletünket a tárgyban még decemberben módosítani fogjuk. 

A szociális célú tűzifára az igényléseket várhatóan januárban lehet beadni, majd azt követően a tűzifa szétosztását is megkezdjük.

Az önkormányzat pénzügyi helyzetéről tájékoztatásként az önkormányzat háromnegyed-éves gazdálkodásáról szóló beszámolóját ismertetném, valamint az adóbevételek alakulását. 
2. / Napirend: A helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek
Bódis József polgármester: Van e valakinek kérdése, javaslata a képviselő-testülethez? Kérem, ha valakinek van kérdése, észrevétele, tegye meg, akár nyilvánosan, vagy akár külön.

Laczi Miklós képviselő: Szennyvízzel kapcsolatban kérdezném, hogy az utak helyreállítása mikor valósul meg?
Bódis József polgármester: 2014. május végére ígéri a kivitelező a munkák befejezését.
Pallér Edina jegyző: Amennyiben valaki úgy gondolja, írásban is beadhatja kérdését, javaslatát, vagy most felvesszük írásban azt, és a polgármester úr vagy a hivatal a későbbiekben megválaszolja azt.

/Több kérdés, javaslat nem hangzott el. Nem nyújtottak be írásban sem kérdést, sem javaslatot./

Bódis József polgármester: Amennyiben nincs több kérdés, hozzászólás, megköszönöm, hogy megtiszteltek jelenlétükkel.
A polgármester a közmeghallgatást berekesztette.

k.m.f.

               Bódis József                                                                     
  Pallér Edina

                polgármester                                                                       
   jegyző

